El municipalisme català es conjura per abordar de forma integral la problemàtica de les ocupacions d'habitatges - EbreDigital.cat\nRedacció Ebredigital.cat2020-11-13T16:50:10+01:0013 de novembre de 2020|Societat| Terres de l'Ebre|ACM, Habitatge, Municipis|\nL’Associació Catalana de Municipis (ACM) ha iniciat aquest divendres la primera de les dues jornades dedicades a debatre sobre el fenomen de les ocupacions d’habitatges i el paper dels ens locals, la qual compta amb més de 500 inscrits. La segona jornada tindrà lloc el proper dijous 26 de novembre.\nLa iniciativa sorgeix després que en els últims mesos molts municipis hagin vist augmentar els habitatges ocupats de manera il·legal, ja fos per la necessitat d’accedir a un habitatge, com pel fet que hi hagin actuat màfies organitzades que busquen aprofitar-se dels immobles buits. Fruit d’aquesta preocupació, la jornada de l’ACM busca com afrontar la qüestió des del punt de vista municipal, així com donar eines i mecanismes d’acció pública.\nEn el primer dia de debat s’ha donat llum a la problemàtica de les ocupacions d’habitatges, on en el primer semestre del 2020 s’han registrat 421 casos més dels comptabilitzats el 2019, fins a les 3.600 les ocupacions d’habitatges que s’han produït aquest any. El president de l’ACM i alcalde de Deltebre, Lluís Soler ha deixat clar que els ajuntaments “necessitem més eines i recursos per poder donar resposta qualitativa a la ciutadania i sovint els alcaldes i alcaldesses ens genera un punt de frustració perquè no podem donar una resposta directa” i ha explicat que les jornades han de poder afrontar el fenomen des d’àmbits diferents. “Les ocupacions no només representen un difícil equilibri entre el dret a la propietat i el dret a l’habitatge, sinó que són, sobretot, una preocupació ciutadana i social a la que cal donar resposta i disposar d’eines per fer-ho”, ha dit.\nEl director general dels Mossos d’Esquadra, Pere Ferrer, ha destacat que en els últims 10 anys a Catalunya s’han produït més de 42.000 ocupacions, en un fenomen transversal que s’està convertint en estructural en la major part del territori, i davant el qual cal una revisió urgent per facilitar actuacions.\nMés de 400 persones han seguit la primera jornada a través de la plataforma zoom. Aquest divendres han pogut escoltar també les reflexions de l’advocat i fiscal Martín Rodríguez Sol, que ha centrat la seva intervenció en com aplicar i interpretar la normativa, que s’haurà de basar en un nou model ha de portar a una actuació més ràpida, eficaç i més connectada amb la realitat.\nEn la part final de la primera jornada s’ha debatut sobre el dret de propietat i el dret a l’habitatge amb la participació de la degana de l’Il·lustre Col·legi d’Advocats de Mataró i Consellera de l’Il·lustre Consell de Col·legis de l’Advocació de Catalunya, Maria Pastor Santana; del secretari general tècnic de l’Associació de Promotors de Catalunya (APCE), Josep Donés; i del representant de la PAH Barcelona, Josep Babot.\nAquí, el moderaror de la taula, el vicepresident de Governança Local i alcalde de Molins de Rei Xavier Paz, ha manifestat que “cal combinar la protecció del dret a l’habitatge, més encara en la situació de crisi sanitària, social i ecònomica que vivim, amb l’actuació contra les ocupacions incíviques que són també una preocupació de les nostres veïnes i veïns”.\nLa propera jornada té previst exposar diverses iniciatives locals i comarcals que poden servir d’exemple per als ajuntaments, amb els exemples del Consell Comarcal del Bages, Maçanet de la Selva, Barcelona i Reus. I al mateix temps plantejar algunes eines més enllà de l’àmbit normatiu, policial i judicial amb la participació, entre d’altres, de la directora general de Serveis Socials, Meritxell Benedí, i el director de l’Agència de l’Habitatge de Catalunya, Jaume Fornts.\nLes jornades es poden seguir també en al youtube (https://www.youtube.com/user/ACM946), al facebook (https://www.facebook.com/ACMunicipis) i a Instagram (https://instagram.com/acmunicipis), i a través de l’etiqueta #debatmunicipalista.


Una porta oberta a l'educació pública de qualitat | Reusdigital.cat diari de Reus. Notícies i actualitat del Camp de Tarragona\nUna vintena de centres de Reus s'uneixen per treballar en xarxa amb l'objectiu d'enfortir el seu model\nImatge dels docents de la Xarxa d'escoles públiques de Reus amb el regidor Recasens\n'Obre les portes, viu la pública'. És el lema de la Xarxa d'escoles públiques de Reus, presentada en societat aquest dijous al matí al Mercadal, i que integra una vintena de centres de la capital del Baix Camp amb l'objectiu de "reforçar el vincle" que les uneix i subratllar que el seu és un model d'èxit. El col·lectiu ha indicat que prepara una sèrie d'accions per fer-se visible tot aprofitant que ja ha començat el període de jornades obertes als col·legis (i que conduirà al de preinscripció per al curs que ve). "Som escoles diferents i diverses, com ho és la nostra societat. L'objectiu que tenim és que els alumnes millorin el seu aprenentatge", ha subratllat el director del Prat de la Riba, David Roco, en representació del grup.\nDemanen un 'pacte' per redistribuir l'alumnat de matrícula viva\nLa xarxa compta amb el suport de la regidoria d'Ensenyament de l'Ajuntament. El responsable de l'àrea, Daniel Recasens, ha fet costat als docents en l'acte de presentació al Mercadal tot exposant que "la força" del projecte és que "les escoles treballen plegades". En acabat ha estat Roco l'encarregat de llegir el manifest fundacional de la plataforma. "Ens hem unit per donar a conèixer els nostres col·legis i els nostres projectes educatius", ha dit. Tot plegat, ha afegit, ha d'afavorir un model "inclusiu" a la ciutat en què tota la canalla tingui les mateixes oportunitats d'aprenentatge. "Som i volem una escola oberta", ha reblat.\nLa directora del Marià Fortuny, Núria Sabaté, ha intervingut després per avançar que arreu del terme hi apareixeran portes amb el logotip de l'ens per simbolitzar que els col·legis públics "són oberts a tothom". "Entreu i conegueu-nos", ha apuntat la docent. Un web habilitat per a l'ocasió i la presència a les xarxes socials (amb l'etiqueta '#viulapública') reforçaran el missatge del grup. Els mestres han precisat, amb tot, que si bé la xarxa s'ha presentat ara, el cas és que ja fa "més de 15 anys" que els col·legis treballen plegats per "compartir experiències i aprendre". De fet, es reuneixen mensualment.\nA preguntes dels mitjans, els docents s'han referit a la situació de l'ensenyament a Reus i, més concretament, a l'adscripció única a la preinscripció del curs 2021/ 2022. Sabaté ha admès que els components de la xarxa tenen "visions diverses" sobre la mesura i ha advertit que "no és l'única solució", ja que el necessari és establir un "pacte per millorar la redistribució de l'alumnat de matrícula viva que ens arriba contínuament als col·legis".\nA banda, fonts municipals han fet saber que el Consell escolar municipal ha dut a terme aquest dimecres a la tarda una reunió ordinària que ha servit per "encetar una dinàmica de treball que pretén ser més participativa" i que ha proposat alhora la creació de comissions i grups de treball "per tal que es pugui aprofundir en el debat sobre com hauria de ser el Consell educatiu de ciutat, com es pot fer que el model d'escola sigui un reflex de la diversit atde la ciutat i també sobre la quantitat d'oportunitats d'aprenentatge es poden aprofitar i aportar fora de l'escola", segons s'ha fet constar des de l'Ajuntament.\nLa voluntat, s'ha descrit, és que es puguin constituir diferents grups de treball "per recollir les opinions dels membres del plenari". El consell ha estat presidit pel regidor Recasens.


Sant Julià demana al Govern que actuï al barranc del riu d'Auvinyà - FÒRUM.ad\nSant Julià demana al Govern que actuï al barranc del riu d’Auvinyà\nel: 01/07/16 20:45\nEl conseller major i de Serveis Públics del Comú de Sant Julià de Lòria, Joan Visa, ha explicat que les fortes pluges d’aquest dijous a la tarda han requerit l’actuació de tots equips comunals i d’empreses externes per tal de retirar pedres i terra de nombrosos punts de la xarxa viària de la parròquia. Amb tot, Visa ha assenyalat que durant els primers tres mesos de mandat es va fer un esforç especial per netejar el sistema d’embornals i pluvials, i per deixar nets els accessos als barrancs amb l’objectiu d’evitar que es tornés a repetir una situació com la viscuda el juliol de l’any passat. En aquest sentit, el conseller ha celebrat que les accions han funcionat, ja que en aquesta ocasió molt poca runa ha arribat al poble. D’altra banda, però, ha reconegut que encara queda feina per fer, i per aquest motiu s’ha demanat al Govern que instal·li preses dinàmiques al barranc del riu d’Auvinyà per tal que les pedres i terra que arrossega no arribin al poble de Sant Julià.\nJoan Visa ha mostrat aquest divendres sobre el terreny l’estat en què ha quedat el barranc de Fontfreda i el del riu d’Auvinyà -que baixa de la zona de la Peguera- després del fort aiguat d’aquest dijous a la tarda. El conseller de Serveis Públics també ha indicat que es van produir nombrosos desperfectes al primer tram de la carretera de la Rabassa per culpa de l’aigua que va baixar d’Aixirivall, i la carretera de Fontaneda, on fins i tot un dels barrancs -el torrentil de Rocafort-, que no havia provocat mai cap dany, va inundar el cementiri. Els equips comunals encara treballaven aquest divendres a la tarda per netejar de fang els carrers del poble de Fontaneda, que va patir una forta pedregada que va malmetre els conreus.\nPel que fa al riu d’Auvinyà, que el juliol de l’any passat va ser un dels causants de la forta torrentada que va omplir de terra i fang el poble, el Comú de Sant Julià s’ha reunit recentment amb el Govern per tal de demanar que s’hi instal·lin preses dinàmiques per evitar que les pedres tornin a arribar al poble i frenar la celeritat amb què pot arribar a baixar l’aigua. Joan Visa ha indicat que ja s’ha previst una partida pressupostària per a aquesta actuació, i que també s’ha previst actuar en el riu de Llumeneres i en el riu de l’Escobet (Aixirivall). Visa ha afegit que cal oblidar-se de la disputa de competències, i demana que el Govern posi els mitjans econòmics per resoldre la situació, en la qual el Comú hi posarà tots els mitjans humans necessaris. D’altra banda, també és necessari fer una canalització de l’antiga carretera de la Peguera, que no està asfaltada, per evitar que baixi terra cap a la carretera i el dipòsit d’Aixirivall.\nAmb tot, el conseller major ha celebrat que els treballs duts a terme a principis de mandat per netejar embornals i barrancs han donat els seus fruits, i la tempesta d’aquest dijous no ha provocat mals majors al poble, ni ha obligat a interrompre el subministrament d’aigua potable a Aixirivall.\nEntrada Anterior: Aquest cap de setmana se celebra el VIIè Trofeu d’Andorra la Vella de patinatge\nEntrada següent: Celebració del 700 aniversari de Ramon Llull


Pas important per a la recuperació de la memòria històrica a les Balears\nNo ho hauría de dir, peró en certa manera és un "dia de joia i de pau" sobretot per els familiars, el "retorn" d'aquets republicans desde la memòria, i per vergonya del "gobierno de EsPPaña" emperrat en posar tots els obstacles i pals a les rodes perque aixó poguès passar.\nSe pot perdonar ? pensant que le majoría d'aquestas personas no varen morir al front de la guerra, i d'aquí va sortir la pregunta, ¿que volen aquesta gent ? tocant per les cases de nit o a trenc d'auba, i els que s'enduien no tornaven, i ningú els deie hon avían anat a parar.\nÉs una part molt trista de la memòria per els que ja son grans que fa anys que demanen justícia per els seus "desapareguts" i aquesta Espanya que está renaixent encara els esta negant a moltes bandes.\nPer aixó avui més que mai, visca la República i els republicans.


El jutjat 7 de Barcelona investiga quatre policies espanyols més per la violència de l'1-O\nEl jutjat 7 de Barcelona investiga quatre policies espanyols més per la violència de l’1-O\nJa hi ha 41 agents de la policia espanyola investigats per la violència exercida contra els votants l'1-O\nEl jutjat d’instrucció número 7 de Barcelona ha acordat d’investigar quatre policies espanyols més per la violència exercida contra els votants l’1-O. El quart tinent de batllia de Barcelona, Jaume Asens, ha explicat que hauran de respondre per les agressions a l’escola Mediterrània de la capital catalana. En total, ja hi ha 41 agents investigats per la seva actuació violenta i desproporcionada.\nAsens diu que les ‘mentides’ de Rajoy, Zoido i Nieto al Suprem ‘es desfan com un tarró de sucre’ perquè les imatges mostren l’actitud pacífica dels votants. ‘L’obstrucció de la fiscalia i la secretaria d’estat d’Interior (…) ens ha obligat a nosaltres a identificar i portar davant la justícia autèntics violents de l’1-O’, denuncia Asens.\nAsens també relata que es van donar ordres de no detenir i no tancar col·legis, fet que incomplia l’ordre judicial del TSJC del 27 de setembre. ‘Es confirma que l’objectiu era castigar i atemorir els votants més que complir l’ordre judicial’, afirma.\n3/ A la investigació queda pales que l'operatiu policial del CEIP Mediterrània no va respondre als principis de necessitat, oportunitat i excepcionalitat. Van deixar 30 ferits i van intervenir sense avís previ, en contra del que va dir Zoido al Suprem. pic.twitter.com/2dwLDrkMnf\n5/ Es confirma q l'objectiu era castigar i atemorir als votants més q complir l’ordre judicial. La contundència policial va alterar la normal convivència ciutadana, en contra del q exigia TSJCAT. No ens aturarem fins depurar responsabilitats dels màxims responsables d l'operatiu.


Èxit del musical solidari ‘El Rey León’ a Sant Cugat | Solidaritat Sant Joan de Déu\nInici » Actualitat » Notícies » Èxit del musical solidari ‘El Rey León’ a Sant Cugat\nEl musical es va estrenar el dia 26 de maig de forma exclusiva a la Residència Orphea de gent gran de Sant Cugat del Vallès. Dos dies després, el 28 de maig, es va realitzar l’actuació teatral per a tots els públics a la Nau cultural de Valldoreix, Sant Cugat del Vallès. El preu de l’entrada eren 4 €, tots ells recollits per invertir-los en les iniciatives i programes socials que realitza Sant Joan de Déu en els diferents centres.\nL'obra de teatre la van interpretar 14 noies, d'entre 12 i 16 anys, i dues dones adultes. Les actrius formen part de l'Associació Singlada, un projecte educatiu dirigit a noies a partir dels 9 anys que ofereix activitats lúdiques, esportives i d'estudi, tant individuals com familiars. Aquesta entitat està promoguda per l'Associació Cultural Fogall que té l'objectiu de proposar activitats de lleure destinades a la formació integral de la persona.\nLes joves actrius reconeixen que van viure una gran experiència que segur que repetirien. Per una banda, perquè van poder col·laborar solidàriament amb Sant Joan de Déu i, per altra banda, perquè van adquirir i posar en pràctica certs valors com ara el treball en equip, el talent, la capacitat de vèncer la vergonya davant el públic, entre d’altres.\nIniciatives solidàries com aquesta contribueixen a millorar la vida de les persones en situació de vulnerabilitat que atenem a Sant Joan de Déu.


inici » Ciutadans » Activitats de promoció de la salut » Setmana Europea de Prevenció de...\nDel 18 al 26 de novembre se celebra la Setmana Europea de Prevenció de Residus. A Catalunya, la campanya està liderada per l’Agència Catalana de Residus i pretén organitzar accions de sensibilització sobre la prevenció de residus arreu de tot el territori.\nSSIBE se suma de nou a la campanya i ja des de finals d’octubre s’estan realitzant diferents accions als diferents centres, tant per a ciutadania com per a professionals.\nReciclatge a Palamós Gent Gran\nEl grup de gestió ambiental de Palamós Gent Gran també ha preparat per aquests dies una exposició dirigida als treballadors del centre anomenada "A Palamós Gent Gran cada residu al seu lloc" que de forma didàctica i a través de recursos fotogràfics i materials, s'agrupen els residus en les diferents tipologies existents en un centre sanitari: Grup I, Grup II, Grup III i Grup IV.\nExposició Ecodisseny a Palafrugell Gent Gran\nPalafrugell Gent Gran han acollit l’exposició de Premis Catalunya Ecodisseny 2015 convocat pel Departament de Territori i Sostenibilitat i l'Agència de Residus de Catalunya de la Generalitat de Catalunya.\nL'exposició mostra els premiats i les mencions especials de productes que contribueixen a reduir els impactes ambientals, també té un mòdul amb la resta de candidatures seleccionades que van superar la primer fase del premi.\nL'exposició ha estat oberta a tot el públic s’ha pogut veure des del 24 d'octubre al 7 de novembre a Palafrugell Gent Gran.\nXerrades didàctiques a Palafrugell i Palamós\nLa responsable ambiental de SSIBE ha sigut l’encarregada de realitzar diferents xerrades a les dues residències sociosanitàries de Palamós i Palafrugell sobre la importància de la prevenció i gestió de residus alhora que ha presentat l’exposició d’Ecodisseny.\nInformació i compromís dels treballadors SSIBE\nCada dia de la campanya, s’han preparat missatges interns per als professionals de tots els centres de SSIBE que rebran orientat sobre temàtiques com l’estalvi energètic, l’estalvi de paper, el reciclatge correcte del plàstic o els residus punxants.\nAmb aquests missatges diaris, creats pel grup de gestió ambiental de Torroella, el que es pretén és fer arribar el missatge que amb petits gestos quotidians, cada ciutadà pot ser partícip de la reducció de la massa de residus que es generen. És per això, que alhora, ofereix la possibilitat de signar personalment al web “Em comprometo”.\nInformació a les pantalles dels centres d’atenció primària\nTambé entre als centres d’atenció primària s’habilitaran missatges informatius de la campanya i sobre la gestió dels residus en les diferents pantalles ubicades a les sales d’espera durant dues setmanes.\nMissatge dilluns: Estalvia energia\nMissatge dimarts: Estalvia paper\nMissatge dimecres: Residus punxants\nMissatge dijous: Recicla envasos\nMissatge divendres: Regla de les 3R


St Germain-Des-Champs Quarré-les-Tombes França - Ofertes d'hotels amb els MILLORS DESCOMPTES EN LÍNIA\nVeure tots els 6 allotjaments a Quarré-les-Tombes.\nSaint-Germain-des-Champs, Quarré-les-Tombes, França - Veure al mapa\nMés informació sobre St Germain-Des-Champs\nSi el que està buscant és per un hotel ben situat a Quarré-les-Tombes, no busqui més enllà de St Germain-Des-Champs. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Quarré-les-Tombes. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a St Germain-Des-Champs.